Mod m̀bɔ́g á ngābə́ á ńnam Uts, mod te a tɔá dzwé nâ Yóbo. Mod te a ngábə́ fɔ́ɔ́ sósōō mod ai mam tə́tə̄lə́, a mbádagǎ fə Zambá, a ngálúm fɔ́ɔ́ ábē mvús. 2Ńdɔ a ngábyé fám zamgbál, bəngɔn bə́lɛ́. 3Á ngābə́ bələ́ mīńtōmbá bətóyína zamgbál, bəkámɛl bətóyína bə́lɛ́, nyag bikoe miǹtɛd mítán, bəyál bózəle miǹtɛd mítán, ai eyə́gan abuí bəlɔ̌ fɔ̄ɔ̄. Ńdɔ fɔ́ɔ́ mod te a ngábə́ fɔ̄ɔ̄ éyə̄gan ḿfǎŋ mǒd yā bɔ́n bə́ Ǹnam Kídí bə́sə. 4Bɔ́n bə́ kadəgə fɔ́ɔ́ kə̄ bākóan édî bidí á mə̄ndá məndá mábán nâ hə anə́ ényɔ́lɔ amǒs díé; ńdɔ̄ fə̄ bə́ kadəgə bándā bə̄kál bábán bə́lɛ́ nə́ bə́ zu dí ai ányū ai bɔ́ fūfulu. 5Ńdɔ̄ éyɔŋ á ngābə́ nâ məlú mə́ édî bidí mə́ lod ya, Yóbo ǎ kadəgə lóē bɔ́n, a fúbugu bɔ́, ńdɔ ǎ kadəgə kódō á sí ai ǹdib, ǎ ngavə́ mə́túnuŋa bátum á ndóan ású mod ósə yə ábə̄ bɔ́; amú Yóbo ǎ kadəgə dzó nâ: “Kámāná bɔ́n báma bə́ sə́m ánā, bə́ byāndí Zāmbá á mīńnə̄m myábán étēde". Éyə̄ á fɔ̄ɔ̄ ā kadəgə bɔ̌ nālá ábǒg ásə.